jkorsvik/nowiki_second_scrape_merged huggingface dataset:
Hetlandhus

Hetlandhus AS er en ferdighusprodusent som eies 100 % av BWG Homes ASA. Selskapets historie går tilbake til 1912 hvor det ble etablert av brødrene Jens og Kristoffer Hetland. Utgangspunktet var snekkerverksted med produksjon av bygningsartikler som dører og vinduer. Etter hvert ble det også trelasthandel og husbygging i lokalområdet. I etterkrigsårene vokste selskapet fort og ble en viktig bidragsyter til gjenreisningen av landet. På 50-tallet startet ferdighusproduksjon og utover 70-tallet var Hetlandhus en av landets to store ferdighusprodusenter. 
I 1990 gikk selskapet inn i Block Watne Gruppen, senere kalt BWG Homes ASA. Fra 2009 har all produksjon blitt samlet i to av konsernets fabrikker i Sverige hvor husene fremstilles med tilnærmet 90 % ferdiggrad før de transporteres til byggeplass i moduler. Selskapet er i dag største produsent av eneboliger som modulhus / seksjonshus på norske hender. 
Selskapets hovedkontor er i Vika Atrium i Oslo. Salg skjer gjennom tilknyttede franchise agenter og selskaper som selger produktet som «Privat Branding». 
Daglig leder er Børre Aursnes og styreleder er Lars Nilsen.(2023)


== Eksterne lenker ==
Hetlandhus.no Offisiell hjemmeside
Alf Christian Thorkildsen

Alf Christian Thorkildsen (født 3. oktober 1956) er en norsk næringslivsleder. Han har siden 2013 vært Senior partner i Hitecvision. Før Thorkildsen kom til Hitecvision, var han administrerende direktør og konsernsjef i Seadrill Management AS fra 2008 til 2013. Fra 2002 til 2006 var Thorkildsen finansdirektør for Smedvig ASA, og etter oppkjøpet av Smedvig av Seadrill, ble Thorkildsen finansdirektør i Seadrill frem til 2007. Under hans tid vokste Seadrill til å være verdens største driller i markedsverdi og enterprise value. Thorkildsen startet sin karriere i 1980 i Larsen og Hagen Shipping, og jobbet deretter i mer enn 20 år i Shell, i ulike ledende stillinger. 
Thorkildsen ble uteksaminert fra den Handelsakademiet i Norge med en grad i økonomi og fra Arizona State University med en MBA.
Per Ollén

Per Ollén (født 3. desember 1845 i Sorunda, død 2. mai 1904 i Stockholm) var en svensk avisredaktør, grunnlegger av den kristne avisen Svenska Morgonbladet og salmedikter. Han var i tillegg til Svenska Morgonbladet redaktør for  Sanningsvittnet, som trykket Joël Blomqvists sanger.
Per Ollén var far til Natanael Petrus Ollén (1879–1965) og David Ollén. Han var også formann i den svenske avholdsorganisasjonen Sveriges Blåbandsförbund fra 1889  til 1900. I Norsk Salmebok og Norsk salmebok 2013 er han representert med en salme han har oversatt.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 98
Kingdom of Desire

Kingdom of Desire er det åttende studioalbumet fra det amerikanske rockebandet Toto, utgitt 7. september 1992 i Europa og 11. mai 1993 i USA. Steve Lukather er for første gang bandets hovedvokalist etter at Jean-Michel Byron måtte forlate bandet etter Past to Present-turneen. Trommeslager Jeff Porcaro døde kort tid etter innspillingen av albumet, og ble erstattet av Simon Phillips på den påfølgende turneen.


== Sporliste ==
«Gypsy Train» (Toto) – 6:45
«Don't Chain My Heart» (Toto) – 4:46
«Never Enough» (Toto/Waybill) – 5:45
«How Many Times» (Toto) – 5:42
«2 Hearts» (Toto) – 5:13
«Wings of Time» (Toto) – 7:27
«She Knows the Devil» (Toto) – 5:25
«The Other Side» (R. Kaplan/Paich/Sherwood) – 4:41
«Only You» (Toto) – 4:28
«Kick Down the Walls» (Kortchmar/Lynch) – 4:55
«Kingdom of Desire» (Kortchmar) – 7:16
«Jake to the Bone» (Toto) – 7:05


== Personell ==
Steve Lukather: gitarer, vokal
David Paich: piano, orgel, synthesizer
Mike Porcaro: bass
Jeff Porcaro: trommer, perkusjon


=== Øvrige medvirkende ===
Steve Porcaro: synthesizer
John Jessel: synthesizer-programmering
Joe Porcaro: perkusjon
Lenny Castro: perkusjon
Don Menza: saksofon
Gary Herbig: saksofon
Chuck Findley: trompet
Jim Keltner: perkusjon
Chris Trujillo: perkusjon
Phil Perry: bakgrunnsvokal
Billy Sherwood: bakgrunnsvokal
Bobby Womack: bakgrunnsvokal
John Elefante: bakgrunnsvokal
Kevin Dorsey: bakgrunnsvokal
Steve George: bakgrunnsvokal
Stan Lynch: bakgrunnsvokal
Arnold McCuller: bakgrunnsvokal
Jenny Douglas McRae: bakgrunnsvokal
Richard Page: bakgrunnsvokal
Philip Ingram: bakgrunnsvokal
Fred White: bakgrunnsvokal
Alex Brown: bakgrunnsvokal
Angel Rogers: bakgrunnsvokal


== Eksterne lenker ==
(en) Kingdom of Desire på Discogs 
(en) Kingdom of Desire på MusicBrainz
Mikael Nyberg

Mikael Nyberg (født 7. desember 1871, død 11. januar 1940) var en finsk komponist, salmedikter og musikkpedagog. Han har en egen og en oversatt tekst i Norsk Salmebok, en oversatt tekst i Salmer 1997 og to oversettelser i Norsk salmebok 2013.
Sammen med I. Krohn samlet han inn finske åndelige sanger, og disse ble utgitt i samlingen Kansan lahja kirkolle i 1891. Han var også med i arbeidet med Finska missionssällskapets sangbok på svensk og finsk, Hengellisiä laujula ja virsiä – Andeliga Sånger og Psalmer som kom i opplag i 1900 og 1903.


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 159-160.


== Eksterne lenker ==
(en) Mikael Nyberg på Discogs 
(en) Mikael Nyberg på MusicBrainz
Bjarne Norheim

Bjarne Oddmund Norheim (født 9. desember 1905, død 24. november 1991) var en norsk prest og salmedikter. Han ble ordinert i 1935, og virket som prest flere steder, men lengst i Vestre Slidre.
I 1982 gav han ut salmesamlingen Ved livsens å, og i Norsk Salmebok er han representert med en egenskrevet tekst og ti salmer han har oversatt til norsk, og i Norsk salmebok 2013 med fem oversettelser.


== Referanser ==


== Litteratur ==
Anne Kristin Aasmundtveit, Biografisk leksikon til Norsk Salmebok og Norsk Koralbok, Verbum forlag, Oslo, 1995. ISBN 82-543-0573-0. Side 129.
Prester i Den norske kirke og andre teologiske kandidater, Den norske kirkes presteforening/Verbum forlag, 1990. ISBN 82-543-0454-8. Side 348.
Christoph Friedrich Neander

Christoph Friedrich Neander (født 28. desember 1723 i Kurland, død 9. juli 1802 i Kurland) var en latvisk prest og salmedikter. Han jobbet for den svenske kirken i Latvia som kyrkoherde i Grenzhof, og oversatte og diktet salmer på latvisk. Han er representert i den svenske salmeboken 1986 års psalmbok med en originaltekst, i Norsk Salmebok med en oversatt tekst, og i Norsk salmebok 2013 med en originaltekst


== Bibliografi ==
Gedächtnißrede auf den weiland Hochwohlgeborenen Herrn Levin Grotthuß, 1765
Geistliche Lieder, 1766 (1793)
 Neue Sammlung christlicher Gesänge, 1773
Geistliche Lieder. Zwote und letzte Sammlung, 1774
Scipio, ein Singspiel in drey Aufzügen, auf dem Hoftheater Sr. Hochfürstlichen Durchlaucht des regierenden Herzogs von Kurland aufgeführt und in die Musik gesetzt von Franz Adam Veichtner, 1778
Dem ruhmwürdigen Andenken der selig verewigten Herzogin von Kurland Benigna Gottlieb, 1782;
Elisens von der Recke geistliche Lieder, nebst einem Oratorium und einer Hymne von C .F. Neander, herausgegeben und komponiert von Johann Adam Hiller,1783. 

Entwurf zur Kirchenordnung (in: Diarium des kurländischen Landtages vom 14. September, 1778), 1786.
Die erste Feyer der Himmelfahrt Jesu, ein Oratorium. Zum Kirchgange Ihro Hochfürstlichen Durchlaucht der Herzogin in Musik gesetzt von F[ranz] A[dam] Veichtner, 1787.


== Kilder ==
Brümmer, Franz, Deutsches Dichterlexikon, 2. Bd., 1877.
Döring, Heinrich, Die deutschen Kanzelredner des 18. und 19. Jahrhunderts, 1830
Koch, Eduard Emil, Geschichte des Kirchenlieds und Kirchengesangs der christlichen, insbesondere der deutschen evangelischen Kirche, 1863.
Lenz, Wilhelm (red..), Deutschbaltisches biographisches Lexikon 1710-1960, 1970.
Neander, Irene, Christoph Friedrich Neander. Ein Beitrag zur Geschichte der Aufklärung in Kurland (Doktorsvhandling i Jena), 1931
Recke, Elisa C.C. von der Über C.F. Neanders Leben und Schriften. Eine Skizze, 1804
Recke, Johann Friedrich von & Napierski, Karl Eduard, Allgemeines Schriftsteller- und Gelehrten-Lexikon der Provinzen Livland, Esthland und Kurland, 3. Bd., 1831. Bearbetning av Theodor Beise, 1861.
Redlich, May, Lexikon deutschbaltischer Literatur. Eine Bibliographie, 1989.
Schaudinn, Heinrich, Deutsche Bildungsarbeit am lettischen Volkstum des 18. Jahrhunderts, 1937.
FRUD

Fronten for gjenopprettelse av enhet og demokrati (FRUD) er et politisk parti i Djibouti. Fra 1991 var partiet i krig mot Djiboutis regjering under borgerkrigen i Djibouti. I 1994, etter en serie militære nederlag, signerte en moderat fraksjon av partiet en fredsavtale med regjeringen som effektivt fikk slutt på mesteparten av borgerkrigen. En radikal fraksjon, under ledelse av Ali Mohamed Daoud, valgte å fortsette kampen til tross for fredsavtalen. Til slutt, i 2001, signerte også denne fraksjonen en fredsakkord med regjeringsstyrkene. Idag fungerer FRUD som et politisk parti, og støttet Ismaïl Omar Guelleh under valgkampen i 1999.


== Se også ==
Borgerkrigen i Djibouti
Djibouti
Gabriele Löwe

Gabriele Löwe (født Kotte, 12. desember 1958 i Dresden), tysk friidrettsutøver som deltok i de olympiske leker 1968 i Mexico by og 1972 i München.
Löwe vant en olympisk sølvmedalje i friidrett under Sommer-OL 1980 i Moskva. Hun var med på det østtyske stafettlaget som kom på andreplass på 4 x 400 meter stafett for damer bak Sovjetunionen. De andre på laget var Barbara Krug, Christina Brehmer og Marita Koch. Löwe ble nummer seks på 400 meter for damer.


== OL-medaljer ==
 1980  Moskva - Sølv i friidrett, 4 x 400 m stafett damer  Øst-Tyskland


== Referanser ==


== Eksterne lenker ==
(en) Gabriele Löwe – Olympedia 
(en) Gabriele Löwe – Sports-Reference (OL-resultater – arkivert) 
(en) Gabriele Löwe – World Athletics 
(en) Gabriele Löwe – Track and Field Statistics
Barbara Krug

Barbara Krug (født 6. mai 1956 i Leipzig), tysk friidrettsutøver som deltok i de olympiske leker 1968 i Mexico by og 1972 i München.
Krug vant en olympisk sølvmedalje i friidrett under Sommer-OL 1980 i Moskva. Hun var med på det østtyske stafettlaget som kom på andreplass på 4 x 400 meter stafett for damer bak Sovjetunionen. De andre på laget var Gabriele Löwe, Christina Brehmer og Marita Koch.


== OL-medaljer ==
 1980  Moskva - Sølv i friidrett, 4 x 400 m stafett damer  Øst-Tyskland


== Referanser ==


== Eksterne lenker ==
(en) Barbara Krug – Olympedia 
(en) Barbara Krug – Sports-Reference (OL-resultater – arkivert) 
(en) Barbara Krug – World Athletics 
(en) Barbara Krug – Track and Field Statistics
Fet-Mats

Fet-Mats, eller Stor-Mats, er det svenske kallenavnet på Mats Israelsson, en ung gruvearbeider som omkom i Falu koppergruve i Falun i Sverige i 1677 og ble funnet igjen i 1719.  Betegnelsen «fet» henspiller på at mannen var diger, stor og sterk, ikke overvektig. 


== Likfunn og oppmerksomhet ==
I 1719 oppdaget gruvearbeidere en død mann under sammenraste masser i en vannfylt sjakt i en del av gruven som ikke var blitt benyttet på lang tid. Den omkomne var hardt skadd med ødelagte bein, men han så ikke ut til å ha vært død særlig lenge, noe som fremstod som et mysterium fordi ingen personer var savnet. Da kroppen ble vist frem, kjente imidlertid Margareta Olsdotter, en eldre kvinne, liket igjen som sin trolovede, en ung mann som forsvant i mars 1677, 42 år tidligere. Kroppen var uvanlig godt bevart på grunn av koppersulfatet som forekom naturlig i gruven. 
Kroppen, som var «forsteinet» og blitt «balsamert av naturen selv», ble stilt ut som en sensasjonell turistattraksjon i Stora Kopparberget i 30 år, før den ble begravet inne i Stora Kopparbergs kyrka 21. desember 1749. Da en skulle legge om kirkegulvet på 1800-tallet, ble beinrester og hårtuster etter Fet-Mats lagt i en rødmalt kiste der de ble liggende fram til omkring 1900 da de på nytt ble stilt ut i et glassmonter. Først i 1930 ble levningene etter Mats Israelsson gravlagt for godt ute på kirkegården. 
Fet-Mats ble også et forskningsobjekt i sin samtid. For eksempel studerte botanikeren Carl von Linné (1707–1778) liket av gruvearbeideren i 1734.
Historien om det mystiske funnet, den velbevarte kroppen og den gamle forloveden som møter igjen sin ungdoms kjærlighet, har dessuten vært motiv i flere litterære verk, blant annet en novelle om lidenskap av Ivar Lo-Johansson og dikt, fortellinger og musikkstykker i den tyske romantikken på 1800-tallet.


== Litteratur ==
Fet-Mats eller den förstenade grufarbetaren : sann händelse från Falu grufva
Fet-Mats : en gruvdrängs hemska öde ISBN 91-631-6834-0


== Referanser ==
Lacina Traoré

Lacina Traoré (født 20. mai 1990) er en ivoriansk fotballspiller som for tiden er klubbløs. Han er blant de høyeste profesjonelle fotballspillerne med 2,03 meter. Han blir ofte kalt «Gentle Giant». 


== Karriere ==
Traoré begynte sin fotballkarriere i Jean-Marc Guillous fotballskole ASEC Mimosas før han ble tatt opp i fotballaget Stade d'Abidjan i 2006. Han spilte i Abidjan fram til januar 2008 da fikk overgang til rumenske CFR Cluj. Han fikk sin europeiske debut med Cluj med å skåre et spektakulært mål i den første kampen i UEFA Europa League mot FC København.
I februar 2011 ble Traoré overført til den russiske klubben FK Kuban Krasnodar. Den 4. januar 2014 signerte han en 4,5 års kontrakt med AS Monaco FC. Han ble rett etterpå utlånt til den engelske klubben Everton, og scoret i debuten sin. I samme kamp ble han strekkskadet og spilte ikke resten av sesongen.


== Referanser ==


== Eksterne lenker ==
(en) Lacina Traoré – FIFA 
(en) Lacina Traoré – UEFA 
(fr) Lacina Traoré – LÉquipe 
(en) Lacina Traoré – Transfermarkt 
(en) Lacina Traoré – national-football-teams.com 
(en) Lacina Traoré – WorldFootball.net 
(en) Lacina Traoré – Soccerbase.com 
(en) Lacina Traoré – FootballDatabase.eu 
(en) Lacina Traoré – Soccerway 
(en) Lacina Traoré – FBref
Graffiti (album)

Graffiti er et musikkalbum med New Jordal Swingers, utgitt i 1985. Albumet lå 3 uker på VG-lista og endte med 14.-plass som beste plassering.


== Sporliste ==
«Santa Monica» (Eigil Berg)
«Bak en dør» (Eigil Berg)
«Byen lever» (Bjørn Kristiansen/Ivar Hovden)
«Fred på jord» (Einar Mjåland/Ivar Hovden)
«Lily the Rose» (Bjørn Kristiansen/Ivar Hovden)
«Ikke se deg tilbake» (Eigil Berg)
«New Orleans» (Frank Guida/Joseph Royster, norsk tekst: Eigil Berg)
«Før lyset brenner ned» (Eigil Berg)
«Kamuflasjelook» (Einar Mjåland/Svein Hovland)
«Som en fakkel» (Eigil Berg)
«Sammen er vi sterke» (Eigil Berg)
«(Mamma sa) gi blanke f...» (Bjørn Kristiansen/Svein Hovland)
«God gammal Rock'n'roll» (George Jackson/Thomas E. Jones III/Eigil Berg)
«Ikke ta telefonen» (Bjørn Kristiansen/Morten Bekke)
«Honeysuckle Rose» (Fats Waller)
«Promised Land» (Chuck Berry)
«Old Time Rock and Roll» (George Jackson/Thomas E. Jones III)


== Medvirkende ==


=== New Jordal Swingers ===
Eigil Berg - sang, piano, kor, låtskriver
Ivar Hovden - sang, saksofoner, gitar, orgel, kor
Bjørn Kristiansen - sang, gitarer, slidegitar, munnspill, kor, låtskriver
Einar Mjåland - bass, kor
John Kolloen - trommer, perkusjon


=== Øvrige medvirkende ===
Mike Vernon - produsent, tekniker, miksing, perkusjon, kor på New Orleans
Bruce Rasmussen - trommevirvel på Ikke ta telefonen
Arne Frang - saksofon på Bak en dør, Fred på jord og New Orleans
Sigurd Køhn - saksofon på Bak en dør og New Orleans
Kari Gjærum - kor på Sammen er vi sterke
Linda Hetlevik - kor på Kamuflasjelook og Fred på jord
Johnny Sareussen - kor på Sammen er vi sterke, produsent på Sammen er vi sterke
Per Sveinson - tekniker
Dick Plant - teknikerassistent
Geir Malmnes - teknikerassistent
Morten Bekke - låtskriver
Barry Hammond - miksing
Ingar Helgesen - remastering
Arild Aardalen - remastering


== Eksterne lenker ==
Graffiti
Svein-Erik Opsahl

Svein-Erik Opsahl (født 16. september 1931, død 25. juli 2009)
var en norsk turnerende bariton-sanger, kjent fra over tyve år ved Riksteatret og for Rikskonsertene.
Han var ved Nationaltheatret 1952-58, først som elev, senere som aktør.  I 1959 begynte han sine sangstudier i Wien.  Han ble der til 1964 og debuterte i Universitetets Aula den 6. april 1965 med Robert Levin bak tangentene. I 1973 startet han sin turnevirksomhet
med Ebba Isene, der de besøkte institusjoner med svisker i det ganske land, frem til så sent som i 1993.
I 1985 var det "Et streif av sol".
Med Ruth Ester Haug var det "Fra vugge til vugge" i 1985.
I jubelsesongen 1989 da Riksteatret fylte 40 reiste han
med Grete Helle Rasmussen og fremførte "Hvor saare lidet vild dertil".
Med Janne Brudvik var det kysten rundt med "Til sjøs i storm og stille" (1991).
Tidvis var også kona Tua Standahl (1923–2007) med som pianist, som
i 1994 da de reiste rundt med "Døgnfluer og eviggrønt".  De to hadde allerede i 1959
flere opptredener i NRK radio. Konen virket ved Deichmanske bibliotek sin musikksamling.
Ellers hadde Svein-Erik flere samarbeid med Per Asplin.


== Referanser ==
Karahawyana

Karahawyana er et språk som i snakkes av rundt 40 mennesker (1995) nær Waiwai i delstaten Amazonas i Brasil. Det er usikkert hvilket språkfamilie det tilhører, men det er muligens den karibiske. Noen av karahawyanatalerne bor med wai-wai-folket, mens andre bor med hixkaryana-folket, og snakker også disse språka. Karahawyana er derfor nesten utdødd.


== Eksterne lenker ==
Karahawyana hos Ethnologue
Ferdighus

Ferdighus er en felles benevnelse for hus som i større eller mindre grad er ferdig utviklet før kundekontakt opprettes. Graden av ferdig utvikling kan være begrenset til å ha tegnet og beregnet hus som i sin tur bygges på tradisjonelt vis på byggeplass. Block Watne er blant de største aktørene som benytter denne metoden. Andre lager vegg- og gulvelementer som settes sammen på byggeplass mens atter andre bygger moduler eller seksjoner som ankommer byggeplassen som nærmest komplette hus med kjøkken, trapper og sanitærutstyr montert.


== Referanser ==
Kaingang

Kaingang (kanhgág) er et gê-språk som snakkes av rundt 18 000 mennesker i de brasilianske delstatene São Paulo, Santa Catarina, Paraná og Rio Grande do Sul. Det er om lag 30 000 medlemmer av kaingang-folket, og 60 til 65 prosent av dem snakker kaingang. De fleste snakker også portugisisk.


== Eksterne lenker ==
Kaingang hos Ethnologue
Alcazar (band)

Alcazar er en svensk popgruppe stiftet i 1998 av Andreas Lundstedt, Tess Merkel og Annika Kjærgaard. 


== Eksterne lenker ==
(sv) Offisielt nettsted 
(en) Alcazar (musical group) – kategori av bilder, video eller lyd på Commons 
(en) Alcazar på Apple Music 
(en) Alcazar på Discogs 
(en) Alcazar på MusicBrainz 
(en) Alcazar på SoundCloud 
(en) Alcazar på Spotify 
(en) Alcazar på Songkick 
(en) Alcazar på Last.fm 
(en) Alcazar på Genius — sangtekster 
(en) Alcazar på AllMusic
Landeskogen Peace Center

Landeskogen Peace Center ligger i Bygland kommune. Selve hovedbygningen er på 5000m², og er en praktbygning med lang historie. Målet er å opprette et møte- og konferansesenter for miljø, utvikling og fredsspørsmål. Man håper også at fredssenteret vil bli et samlingssted for europeisk ungdom, blant annet gjennom årlige sommerleirer.
Landeskogen Peace Center er et selvstendig ideelt aksjeselskap etablert som en utvidelse av virksomheten til Aktive Fredsreiser.


== Se også ==
Landeskogen tuberkulosesanatorium


== Eksterne lenker ==
Landeskogen Blogg
Tore Pang

Tore Pang er artistnavnet til Tore Arholm Tobiassen (født 22. august 1984), en rapper fra Stavanger som også er medlem av gruppa Kriminell Kunst. Tobiassen har i tillegg bidratt til andre mixtapes, laget musikk til dokumentaren «Tilstand: Ustabil» og spilt konserter over hele landet. Tore Arholm Tobiassen er daglig leder for Xplosif Hiphop Festival.
Tobiassen begynte som rapper i den engelskspråklige gruppen Underdogs i 2004, men startet kort tid etter gruppen Kids for Kriminell Kunst (som senere ble forkortet til Kriminell Kunst) sammen med Gisle bin Larsen, Wayne Jenzky og DJ DonDecks, hvor alle tekster skulle være på Stavangerdialekt. Underdogs ble oppløst og Tobiassen flyttet sammen med Kriminell Kunst-medlem DJ DonDecks og rapperen Shameer, hvor de bygget det som etterhvert ble Manisk Lyd Studio. Her laget de blant annet Kriminell Kunst sin første mixtape «Kriminell Mixtape» og Skurke Spretts EP «Sprett, drøgs & Rock ’n’ Roll». Manisk Lyd jobbet med blant annet Afeeliated, Lave Giraffer, Spinkel og Mikki.  
I dag er Pang driver av plateselskapet STVG Kartell. 


== Diskografi ==
Tore Pang

2006 : Du chenne stilen
2007 : Fuck Tore Pang
2014 : Gademix 2
2014 : Gademix 3
2017 : Gademix
2017 : 1000 Tusenlapper (Med Izabell) (Singel)Kriminell Kunst

2005 : Kriminell Mixtape
2010 : Kjøter EP
2013 : Fyssta Sjevå


== Eksterne lenker ==
(en) Tore Pang på Discogs
Lyuba (mammut)

Lyuba (Люба) er en hunn-mammutkalv (Mammuthus primigenius) som døde for ca. 40 000 år siden én måned gammel. Hun er uten tvil den best bevarte mammutmumien i verden og forbigår Dima, en hannkalv som tidligere hadde vært den mest kjente.
Mammutungen ble funnet i mai 2007 av reinsdyroppdretteren og jegeren Juri Khudi på Jamalhalvøya, et område som tilhører Jamalo-Nenetsk i Russland og ble kalt «Lyuba» etter ektefellen hans.
Kalven veide 50 kg, var 85 centimeter høy og målte 130 centimeter fra snabel til hale, omtrent på størrelse med en stor hund.Da man fant kalven var hun bemerkelsesverdig godt bevart; både øyne og snabel var intakt og noe pels satt igjen på kroppen. Mammuten ble overført til Japan for videre studier, inkludert CT-skanninger. 
Man antar at Lyuba døde av kvelning ved å inhalere gjørme da hun kjempet for å komme seg ut av mudderet i elveleiet hun krysset sammen med flokken hun tilhørte. Det leire-lignende stoffet som trolig kvalte henne var også med på å bevare  og preservere henne i nesten uberørt tilstand. Huden og organene er intakte og forskerne var i stand til å identifisere melk fra moren i magen. Det ble også funnet avføring i tarmen som viser at hun spiste de voksne flokkmedlemmenes avføring for å bygge opp en normal tarmflora av bakterier for å hjelpe til å fordøye plantemateriale. 
Tidligere mammutfunn som er dårligere bevart enn Lyuba har vist tegn til underernæring mens Lyuba fremstår som svært sunn. Organene og huden er i perfekt stand.
Hun har godt bevart DNA og det er antatt at en levende mammut ville kunne klones fra henne.
Tverrsnitt av den venstre støttannen og en forjeksel antyder at hun stammer fra mammuter som kom til Sibir fra Alaska ved å krysse Beringlandbrua etter at den opprinnelige sibirske stammen av mammuter var utdødd eller jaget bort.
Ved å undersøke Lyubas tenner håper forskerne å få innsikt i hva som forårsaket at pattedyrene døde ut for rundt 10.000 år siden.
Lyuba er utstilt i Field Museum of Natural History i Chicago.


== Referanser ==


== Eksterne lenker ==
Waking the Baby Mammoth